หมู่เกาะโทการะ

หมู่เกาะโทการะ (吐噶喇列島, Tokara-rettō) เป็นหนึ่งในหมู่เกาะน้อยใหญ่ในแถบหมู่เกาะรีวกีว (หมู่เกาะนันเซ) และถือเป็นส่วนหนึ่งของหมู่เกาะซัตสึนันซึ่งก็ถือเป็นส่วนหนึ่งของหมู่เกาะรีวกีวเช่นกัน หมู่เกาะโทการะประกอบไปด้วยเกาะแก่งทั้งหมด 12 เกาะ เรียงตัวกันเป็นแนวระยะทางกว่า 150 กิโลเมตร โดยอยู่ระหว่างยากูชิมะและอามะมิโอชิมะ หมู่เกาะนี้มีพื้นที่รวม 101.35 ตารางกิโลเมตร ในทางการปกครองนั้นเกาะทุกเกาะอยู่ภายใต้เขตอำนาจของหมู่บ้านโทชิมะ จังหวัดคาโงชิมะ ประเทศญี่ปุ่น ในบรรดาเกาะทั้งหมดมีเพียง 7 เกาะเท่านั้นที่มีผู้อาศัยอย่างถาวร นอกจากนี้บนเกาะทาการะยังเป็นถิ่นกำเนิดของม้าโทการะ (ม้าคาโงชิมะ) อีกด้วย ที่มาของชื่อ หนึ่งในทฤษฎีกล่าวว่า "โทการะ" มาจากคำว่า "โทฮาระ" ซึ่งแปลว่า "ท้องทะเลอันห่างไกล" เมื่อสังเกตการณ์มาจากโอกินาวะ อีกทฤษฎีหนึ่งกล่าวว่าชื่อนี้ได้มาจากคำในภาษาไอนุ "tokap" ซึ่งแปลว่า "หน้าอก" เกาะที่อยู่ทางตอนใต้สุดที่มีผู้อยู่อาศัยอยู่คือ เกาะทาคาระ ประวัติศาสตร์ เกาะแห่งนี้ได้รับการกล่าวถึงในหนังสือประวัติศาสตร์ โชกุนิฮงงิ ชื่อว่า "โทกัน" ในปี ค.ศ. 699 ซึ่งมักจะรวมเกาะทาเนะ เกาะยากุ และเกาะอะมามิเข้าไปด้วย และแม้ว่า เกาะโทกัน อาจจะหมายถึงเกาะโทคุโนะที่อยู่ห่างออกไปราว 150 กิโลเมตร แต่ทว่าในหนังสือประวัติศาสตร์ญี่ปุ่นฉบับก่อนหน้าอย่าง นิฮงโชกิ มีการกล่าวถึง "ประเทศโทคาระ" (Tokara no kuni) ซึ่งหมายถึงภูมิภาคโทคาริสถาน (Tokharistan, Tokhara) ในเอเชียกลาง ไม่ใช่หมู่เกาะโทคาระในปัจจุบัน ในช่วง คริสต์ศตวรรษตที่ 15 และ 16 เกาะอย่างนี้อยู่ภายใต้การปกครองของตระกูลชิมาซุแห่งแคว้นซัตสึมะและอาณาจักรรีวกีว ซึ่งต่อมาอาณาจักรรีวกีวได้ยกดินแดนในหมู่เกาะโทคะระให้แก่แคว้นซัตสึมะในปี ค.ศ. 1611 ซึ่งต่อมาก็ได้รับการรับรองโดยรัฐบาลโชกุนโทกูงาวะในปี ค.ศ. 1624 ในปีค.ศ. 1908 หมู่เกาะเหล่านี้ได้รับการจัด ระเบียบการปกครองเป็นหมู่บ้านจิตโตะ ซึ่ง แปลว่า "สิบเกาะ" โดยมีเจ็ดเกาะจากทั้งหมดนั้นมีผู้คนอาศัยอยู่ หลังสงครามโลกครั้งที่สอง ตั้งแต่วันที่ 2 กุมภาพันธ์ ค.ศ. 1946 หมู่เกาะซัตสึนันทั้งหมดทางใต้ตั้งแต่เส้นละติจูดที่ 30 รวมถึงหมู่เกาะโทคะระ ถูกจัดให้อยู่ภายใต้การปกครองทางทหารของสหรัฐอเมริกาในฐานะส่วนหนึ่งของรัฐบาลเฉพาะกาลแห่งหมู่เกาะรีวกีวเหนือ อย่างไรก็ตาม เกาะสามเกาะที่ไม่มีผู้อยู่อาศัย (อิโอจิมะ คุโระชิมะ และทาเคะชิมะ) ยังคงอยู่ภายใต้การปกครองของญี่ปุ่น โดยถูกจัดให้อยู่ในเขตอำนาจของหมู่บ้านมิชิมะ ในวันที่ 10 กุมภาพันธ์ ค.ศ. 1952 เกาะที่เหลืออยู่ทั้งหมดก็ถูกส่งมอบคืนให้ญี่ปุ่นและอยู่ภายใต้เขตอพนาจของหมู่บ้านโทชิมะในที่สุด แหล่งอนุรักษ์นก หมู่เกาะเหล่านี้ได้รับการยอมรับจากองค์กร BirdLife International ให้เป็นพื้นที่สำคัญสำหรับการอนุรักษ์พันธุ์นก เนื่องจากเป็นแหล่งอาศัยของนกพิราบป่าญี่ปุ่น นกพิราบเขียวรีวกีว นกกระจิบใบไม้อิจิมะ นกเดินดงอิซู และนกโรบินรีกีว ในปี 2026 มีการค้นพบนกประจำถิ่นชนิดใหม่อีกด้วย เกาะทั้งหมด